NaiveNeuron/SloPal huggingface dataset:
A. Belousovová, podpredsedníčka NR SR: (2007-02-06):
Otváram rozpravu. Do rozpravy som zatiaľ nedostala žiadnu písomnú prihlášku. Pýtam sa preto, či sa chce niekto do rozpravy k tomuto bodu prihlásiť ústne. Nie. Uzatváram možnosť podania ústnych prihlášok do rozpravy. A keďže sa neprihlásil do rozpravy nikto, vyhlasujem rozpravu za skončenú. Chcem sa opýtať pána navrhovateľa, pána ministra, či sa chce vyjadriť. Nie. Chcete, pani spravodajkyňa, sa vyjadriť ešte? Nie. Prerušujem rokovanie o tomto bode programu. Ďalej v rokovaní budeme pokračovať druhým čítaním o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov . Vládny návrh zákona ste dostali pred prvým čítaním ako tlač 129 a spoločnú správu výborov máte ako tlač 129a. Prosím podpredsedu vlády a ministra spravodlivosti Slovenskej republiky pána Štefana Harabina, aby v zastúpení ministra pôdohospodárstva vládny návrh zákona odôvodnil. Máte slovo, pán minister. Š. Harabin, podpredseda vlády a minister spravodlivosti SR: Vážená pani podpredsedníčka Národnej rady, vážené panie poslankyne, páni poslanci, schválená nová legislatíva Európskej únie v oblasti hygieny, úradnej kontroly, ako aj ďalších právnych noriem si vyžiadala aj zmenu zákona o potravinách. Návrhom zákona sa ustanovujú predovšetkým požiadavky na výkon úradných kontrol potravín. Upravujú sa  úlohy orgánov štátnej správy pri vykonávaní úradných kontrol potravín. Ďalej, ustanovujú sa požiadavky na overovanie bezpečnosti a hygieny  potravín. Zároveň sa upravujú práva a povinnosti prevádzkovateľov potravinárskych podnikov tak, aby výroba potravín a nakladanie s nimi a ich uvádzanie na trh bolo uskutočňované za rovnakých podmienok v rámci celého Európskeho spoločenstva. Návrhom sa novo upravujú aj sankcie. Dochádza k sprísneniu postihov, a to najmä v oblastiach, kde nedodržiavanie predpisov môže spôsobiť ohrozenie ľudského zdravia. Obsahom predkladaného návrhu zákona sú aj niektoré legislatívnotechnické úpravy, ktoré je potrebné prijať, na implementáciu nariadenia Európskeho parlamentu a Rady 178/2002 ustanovujúce všeobecné zásady zákona o potravinách, ustanovujúce Európsky úrad pre bezpečnosť potravín a ustanovujúce postupy v záležitostiach bezpečnosti potravín. Vážená pani predsedajúca, vážené panie poslankyne, vážení páni poslanci, chcem vysloviť poďakovanie všetkým, ktorí pri prerokovaní predmetného návrhu zákona v určených výboroch uplatnili pripomienky, ktoré predmetný návrh vylepšujú, a pochopenie nutnosti vytvoriť právny rámec, ktorý bude kompatibilný s legislatívou EÚ. Vzhľadom na  uvedenú skutočnosť si dovoľujem požiadať vážené auditórium o vyslovenie podpory a súhlasu s predloženým návrhom zákona v znení, ako ho bude uvádzať pán spoločný spravodajca, pán poslanec Čech. Ďakujem.
Hrnčiar, Andrej, podpredseda NR SR (2017-09-07):
Ďakujem. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Vyhlasujem všeobecnú rozpravu za skončenú. Chce zaujať stanovisko pán minister? Nie je tomu tak. Spravodajca? Nie je tomu tak. Prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady Slovenskej republiky s Protokolom o pristúpení k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely zohľadnenia pristúpenia Ekvádoru . Návrh vlády má tlač 620 a spoločná správa výborov má tlač 620a. Prosím ministra dopravy a výstavby Árpáda Érseka, aby v zastúpení ministra hospodárstva návrh vlády odôvodnil.
I. Gašparovič, poslanec: (2002-05-30):
Chcem len konštatovať jedno. Ak by došlo k situácii, že Národná rada by pristúpila a rozhodla v ústavnom zákone, že ruší rozhodnutia prezidenta, ktoré vydal vo forme amnestií, tak to bude prvý parlament na svete, ktorý takto rozhodol. Nikde v histórii nenájdete, a môžete hľadať, koľko chcete, aby boli zrušené práva prezidenta v tejto forme, v ktorej ich podáva ústava. Ústava Slovenskej republiky v tom čase túto formu pripúšťala. Pripúšťa ju aj dnes v čl. 102 zákona, kde sa hovorí o prezidentovi, o jeho právach. Sú tam tri odseky a prvý odsek od písmena a) až pod písmeno t) hovorí o právach prezidenta, ktoré nie je možné zrušiť nijakým rozhodnutím ani rozhodnutím súdu ani Ústavného súdu. Takže z tohto pohľadu si myslím, že to je už prvý chybný krok. Po druhé. K rozhodnutiam, ktoré sú niekedy pochybné alebo sa zdajú nesprávne, môže autor pristúpiť tak, že ich zruší sám. V tomto prípade formou autoremedúry prezidentovi ústava nedáva ani žiadny zákon. Čiže ak by aj sám prezident chcel zrušiť toto rozhodnutie, nemôže ho zrušiť, pretože mu to zákon nedovoľuje. Preto chcem na vás apelovať: Skončime už prosím vás, s tým, aby sme rozhodli o niečom, čo nejde. Pokiaľ ide o morálku, ja viem, že pán poslanec Palko možno bude reagovať na amnestiu prezidenta Kováča, že Kováčov syn bol oslobodený v Nemecku nemeckým Spolkovým súdom. Lenže tento bol oslobodený nie z titulu nedopustenia sa viny, ale z titulu, že nie je ho možné predviesť pre Spolkový súd. A to je veľký rozdiel. A len tak na okraj. Pozrite sa do dnešného internetu, kde sa píše o 103 alebo 130 amnestiách, ktoré prezident Clinton dal pár hodín predtým, ako mu skončila funkcia. A išlo o drogových dílerov a neviem kohokoľvek. A nikomu to nevadí? Ale nechcem, aby sme sa na túto kauzu pozerali z tohto pohľadu, ale pozerajme sa na túto kauzu z pohľadu, že ide o ústavné právo prezidenta, ktoré je právoplatné a nezrušiteľné. Ďakujem. J. Migaš, predseda NR SR: S faktickou poznámkou na vystúpenie pána poslanca Gašparoviča sa hlási pán poslanec Šebej. Uzatváram možnosť sa prihlásiť s faktickou poznámkou. Pán poslanec Šebej, nech sa páči.
Hrušovský, Pavol, predseda NR SR (2011-12-08):
Pán poslanec Sulík.
Hlina, Alojz, poslanec NR SR (2013-05-22):
Ďakujem veľmi pekne, pán predseda. Mám pocit, že tretiemu čítaniu rozumiete v tejto sále iba vy. Preto vás chcem poprosiť, aby ste k hlasovaniu o piatej pripravili analýzu, či týmto pokusom nedošlo k porušeniu tohto ustanovenia, či nebolo povinné predložiť 30 podpisov vašich poslancov, lebo pani Vitteková ich nemala a predkladala. V prípade, že sa potvrdí, že to bol taký rozsah, že by ste ich mali, tak došlo jednoznačne k pokusu zneužiť tento parlament. Ďakujem pekne.
Zmajkovičová, Renáta, podpredsedníčka NR SR (2014-04-01):
O slovo požiadala pani spravodajkyňa. Nech sa páči.
Svrček, Miloš, poslanec NR SR (2022-06-23):
Ďakujem za slovo, pán predsedajúci. Áno, na Slovensku máme jednu z najvyšších cien potravín a je to čistá katastrofa, ale nie je to katastrofa len tejto vlády, ale od roku 1993, keď vznikla Slovenská republika, máme ôsme volebné obdobie. A keď vznikala Slovenská republika, tak sme tu mali aj ministrov, ktorým, ktorých prvým krokom bolo zrušenie družstiev. My sme družstvá mali jedno z najlepších na svete. To poľnohospodárstvo, ktoré sme mali vybudované od 50.-60. rokov, bolo jedno z najlepších na svete. A jedno šťastie máme to, že Slovenská republika je vidieckou krajinou, to znamená, že väčšina obyvateľstva sa nenachádza v mestách, ale na dedinách, čiže si vedia vypestovať aspoň sčasti tú zeleninu alebo ovocia a vedia sa z toho najesť, pretože fakt je situácia zlá. A tak ako som aj hovoril v predchádzajúcej faktickej poznámke, tie ceny sú absolútne neúmerné a áno, je to pravda, veď keď idú vonku niekde do Poľska alebo do Maďarska, alebo do iných štátov Slováci a vidia, že aké sú tam ceny základných potravín, tak sa musia chytať za hlavu a regulérne sa aj mňa pýtajú, ako je to možné, povedzte mi, že v Poľsku je, ako som spomínal, 250-gramové maslo v prepočte zo zlotých na eurá, dve eurá a na Slovensku je 4,29, no tak, samozrejme, že logicky sa pýtajú, ako je to možné. Preto hovorím, že je veľmi dôležité, aby vláda Slovenskej republiky, a to hovorím vyslovene ako koaličný poslanec, dávala veľkú váhu tejto otázke, pretože bude zle. Hovorím, bude veľmi zle, keď ľudia nebudú mať čo do úst. Už teraz je situácia neúmerne zlá. Chodím vlakom z Bratislavy do Michaloviec, z Michaloviec do Bratislavy, rozprávam sa s tými ľuďmi, bývam v Michalovciach a vyslovene vidím na ľuďoch, že je to situácia, ktorá bude na jeseň a na jar budúceho roku veľmi zlá. Preto poďme do riešenia tejto otázky. Ďakujem.
P. Paška, predseda NR SR: (2009-04-17):
Otváram rozpravu. Písomnú prihlášku do rozpravy nemám. Pýtam sa, kolegyne, kolegovia, či má niekto záujem vystúpiť v rozprave. Nie. Vyhlasujem rozpravu za skončenú a prerušujem rokovanie o tomto bode programu. Pán poslanec Mikloš opäť teraz uvedie v prvom čítaní návrh svojho zákona, ktorým sa mení a dopĺňa zákon č. 461 Z. z. o sociálnom poistení, je to tlač 991. Nech sa páči, pán poslanec, máte slovo. (Rokovanie o návrhu poslanca Národnej rady Slovenskej republiky Ivana Mikloša na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 991.)
M. Číž, podpredseda NR SR: (2007-03-27):
Vážené kolegyne, kolegovia, teraz vystúpi v mene poslaneckého klubu Slovenskej národnej strany poverený člen poslanec Ján Slota. Má slovo.
Blanár, Juraj, podpredseda NR SR (2022-02-03):
Pán pos... pán poslanec, chcel som, že keď sa nadýchnete, do toho vstúpiť, nestihol som. (Povedané s pobavením.) Máme 19.02 h, ak nemáte ešte nadlho tú, to svoje vystúpenie, navrhujem, aby sme ukončili tento bod ešte dnes. Je súhlas? Ďakujem. Nech sa páči, hovorte.
Ďuriš Nicholsonová, Lucia, podpredsedníčka NR SR (2019-03-26):
Ďakujem pekne, pán minister. Teraz dávam slovo spoločnému spravodajcovi z výboru pre obranu a bezpečnosť poslancovi Petrovi Šucovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Žiga, Peter, podpredseda NR SR (2024-04-16):
Pán poslanec Blcháč.
M. Gaľa, poslanec: (2003-03-04):
Ďakujem pekne. Z. Martináková, podpredsedníčka NR SR: Pán poslanec Lintner, faktická poznámka a uzatváram možnosť hlásiť sa s faktickými poznámkami. Ľ. Lintner, poslanec: Pán poslanec Urbáni, v istej línii vášho vystúpenia som pociťoval, že sú tam tendencie podporiť navrhovaný zákon, škoda, že ste nevyšli aj s tým, čo ste často hovorili, že viete dostať do rezortu 20 miliárd, len je to vaše obchodné tajomstvo, škoda, že ste ho teraz neprezradili. A trocha ma mrzí, že vašu podporu viažete perspektívne na to, že sa budú legislatívne normy z tejto oblasti prediskutúvať s odbornou verejnosťou. Ja som s pánom doktorom Zajacom prešiel za rok a pol veľmi veľa po Slovensku a bol som aj na dvoch stretnutiach, kde ste vy boli osobne prítomný aj iné záujmové skupiny. Ja sa domnievam, že práve táto norma alebo predstava doktora Zajaca o zdravotníctve bola dostatočne prediskutovaná v odbornej verejnosti. Z. Martináková, podpredsedníčka NR SR: Pán poslanec Urbáni, chcete reagovať? Poprosím, aby ste zapli mikrofón pánovi poslancovi Urbánimu. Aha, vy nemáte kartičku. No výnimočne, dobre, už sa to rieši a už máte aj zapnutý mikrofón. Nech sa páči.
Šimko, Jozef, poslanec NR SR (2021-05-03):
Ďakujem pekne. Vážené kolegyne, kolegovia, ďakujem za tieto príspevky. V podstate ani jeden ste ma kriticky neoznačili. Ale dovoľte hádam ešte dve vety k tejto situácii povedať. Ja som sa poďakoval jednak pánovi Kollárovi, pánovi Sulíkovi za to, že, aj, samozrejme, aj vláde Slovenskej republiky za to, že ten štátny priemyselný park bude vybudovaný práve v Rimavskej Sobote. Ale na druhej strane nesmieme zabudnúť na jednu vec, aby sme skutočne v Rimavskej Sobote nezabudli, nedopadli tak ako ostatné regióny, že majú priemyselné parky, ale tieto parky zívajú prázdnotou. Ja len poukážem na tieto, v Trebišove, Vranou nad Topľou, Levoča, samozrejme, aj v Lučenci, kde od roku 2008, odkedy priemyselný park tam existuje, nezakotvil tam ani jediný investor. A kde je tam chyba? Práve chyba je v tom, že napríklad vláda zabúda alebo zabudla na dobudovanie rýchlostnej cesty R2 Zvolen – Košice, ktorá, cesta už mala byť vybudovaná do roku 2012. A tu je ten najväčší problém. A ja si dovolím otvorene povedať, že kým nebude vybudované infraštruktúra, tak skutočne ten investor do týchto regiónov nepríde. Na druhej strane treba povedať aj to, aby vláda nezabudla na jednu vec, že v každom prípade bude musieť uvažovať nad tým, že tých investorov, ako napríklad Land Rover do Nitry, ťahala to týchto menej rozvinutých regiónov, ako je Rimavská Sobota, Rožňava, Lučenec, Poltár a tak ďalej a tak ďalej, alebo teda severovýchod Slovenska, kde máme pracovné sily. A my napríklad do Nitry musíme dovážať pracovné sily priamo zo zahraničia, ja neviem, z Ukrajiny, zo Srbska, z Rumunska, Bulharska, ale pritom tých 600 mil., ktoré sa tam vrazilo, bolo to z daní občanov Slovenskej republiky. Takže ďakujem vám všetkým veľmi pekne a verím tomu, že moje slová, nad mojimi slovami sa zamyslí každý člen vlády Slovenskej republiky. Ďakujem pekne.
Kollár, Boris, predseda NR SR (2022-06-15):
Prosím, prezentujme sa a hlasujeme. (Hlasovanie.) Prítomných 127 poslancov, za 96, proti 1, zdržalo sa 27, nehlasovali 3. Konštatujem, že sme schválili uznesenie k Správe o výsledkoch kontrolnej činnosti Najvyššieho kontrolného úradu. Ešte šesť hlasovaní, kolegovia. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 144/2013 Z. z. o obchodovaní s určitými výrobkami, ktorých držba sa obmedzuje z bezpečnostných dôvodov, tlač 1020, bod 18 schváleného programu. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Radovanovi Kazdovi, aby hlasovanie uviedol. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 144/2013 Z. z. o obchodovaní s určenými výrobkami, ktorých držba sa obmedzuje z bezpečnostných dôvodov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov v znení neskorších predpisov a ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov , tlač 1020.)
Laššáková, Jana, podpredsedníčka NR SR (2013-10-22):
Na vystúpenie pána poslanca s faktickou poznámkou pán poslanec Senko. Končím možnosť prihlásiť sa s faktickými poznámkami. Nech sa páči, pán poslanec, máte slovo.
Danko, Andrej, predseda NR SR (2019-05-14):
Pán poslanec Suchánek.
Hrnčiar, Andrej, podpredseda NR SR (2019-12-05):
Ďakujem. Dávam slovo spravodajkyni z ústavnoprávneho výboru poslankyni Irén Sárközy, aby informovala Národnú radu o výsledku rokovania výboru o tomto návrhu zákona, aby odôvodnila návrh a stanovisko gestorského výboru.
Svrček, Miloš, poslanec NR SR (2020-04-23):
Ďakujem za slovo. Ja by som chcel poďakovať pánovi predsedovi výboru pre pôdohospodárstvo pánovi Karahutovi, že otvoril túto tému potravinovej sebestačnosti. Máme v podstate v súčasnosti situáciu s COVID-19, ktorá v podstate znamená pre Slovensko problém s tým, že máme obrovský problém s potravinovou sebestačnosťou a ide o, ide o strašiak, voči ktorému neexistuje žiadna účinná vakcína. Máme problém s 
35-percentnou potravinovou sebestačnosťou a ty si v podstate človek alebo odborník, ktorý si štyri roky so svojimi kolegami v odbornej skupine pre poľnohospodárstvo a potravinárstvo v rámci hnutia SME RODINA upozorňoval na tieto problémy a ministerka pôdohospodárstva sa smiala. No myslím si, že v dnešnej situácii sa asi dosmiala a dosmejeme sa asi aj my na jeseň, keď zistíme, že čo budeme mať všetko na pultoch v potravinách. Ja som rád, že ako predseda výboru pre pôdohospodárstvo si bol aj súčinný pri tvorbe programového vyhlásenia vlády, do ktorého sa dostali konkrétne legislatívne opatrenia, ktoré budú garantovať, že v priebehu najbližších desiatich rokov by mala byť Slovenská republika sebestačná minimálne na 70 %, čo sa týka potravinovej sebestačnosti a podiel slovenských potravín na pultoch by mala byť určite na oveľa vyššej úrovni ako v súčasnosti. Ja aj teraz aj tak od srdca ti poviem, že ja pokladám vidiek za dušu nášho národa, je to určite pilier, na ktorý by sme mali v podstate dávať oveľa, oveľa viac záujmu aj zo strany vlády a som rád, že aj táto vláda dala do programového vyhlásenia vlády túto dôležitú oblasť. Ďakujem pekne.
P. Hrušovský, predseda NR SR: (2002-10-15):
Vyhlasujem 30-minútovú prestávku. (Prerušenie rokovania o 17.33 hodine.) (Pokračovanie rokovania o 18.30 hodine.)
Suja, Miroslav, poslanec NR SR (2021-05-13):
Ďakujem za slovo, pán predsedajúci. Pán poslanec Kamenický, poukázali ste na to, že vám tu chýbajú nejaké odborné vyjadrenia alebo reakcie. Dúfam, že ste nečakal, že niekto sa odborne k tomu z OĽANO vyjadrí. Dúfam, to bola taká asi rečnícka otázka. Lebo ja neviem, kto odborne by sa k tomu vyjadril. Som rád, že aspoň pán Viskupič vystúpil. Vám vadí pán minister Budaj, že nevie vám vysvetliť nič odborné alebo že, nie že vám vadí, ale že nevie k tomu nič povedať odborné. No, ja si myslím, že keby tu bol Matovič s tým dreveným počítadlo, tak ani on by vám nevedel k tomu nič povedať. Preto mu toto vyhovuje. Ja si neviem predstaviť, že Matovič by vám ako bývalému ministrovi financií vysvetlil, čo len jednu kapitolu alebo jednu vec z tohto predkladaného návrhu o navýšení 3 a pol miliardy. A viete, aspoň tu vidno, že kto vlastne je naďalej premiérom Slovenskej republiky. Lebo agendu Sulíkovu sa rozhodne tieňový premiér Matovič ísť vyriešiť do Spojených štátov sám, sám. A Sulík pekne bude ticho doma a veci, ktoré spadajú pod jeho ministerstvo, rieši nejaký pán s dreveným počítadlom, ktorý mal tu predkladať navýšenie rozpočtu alebo zmenu rozpočtu. Ale tiež si myslím, že tak, ako pri posledných predkladaných bodoch, keď tu sedel, a ani raz nezdvihol oči od toho pultíka, kde sedí pán minister Budaj, ani raz, ak ste si všimli. Predkladal tu dva zákony alebo tri. Ani na sekundu nezdvihol oči, lebo sa bál niekomu pozrieť do očí a vedel, že keď sa niekto niečo spýta, tak nevie o tom povedať absolútne nič. Takéhoto odborníka sme si dali za ministra financií, kolegovia, kolegyne. Keď príde o mesiac s 5 mld., tak čo spravíte? Zasa mu to zahlasujete jako ovečky, že?
B. Bugár, podpredseda NR SR: (2004-05-13):
Páni poslanci, vážené panie poslankyne, pristúpime k jednotlivým bodom, o ktorých budeme hlasovať, ktoré sme už prerokovali, je ich dohromady 11. Takže vás vyzývam, aby ste sa vrátili do rokovacieho priestoru. Najprv pristúpime k hlasovaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov (tlač 679). Pani poslankyňa Bauer, nech sa páči, ste spoločnou spravodajkyňou.
Glváč, Martin, podpredseda NR SR (2017-06-16):
Ďakujem. S faktickou poznámkou jedna pani poslankyňa. Ukončujem možnosť prihlásenia sa. Nech sa páči, pani poslankyňa Verešová.
Paška, Pavol, predseda NR SR (2013-03-19):
Dámy a páni, budeme pokračovať hlasovaním o prerokovaných bodoch programu. (Zaznievanie gongu.) Poprosím vás, aby ste zaujali svoje miesta. Vážené panie poslankyne, vážení páni poslanci, budeme hlasovať v druhom čítaní o vládnom návrhu zákona číslo 476 o efektívnosti pri používaní energie, je to tlač 340. Pán poslanec Přidal bude uvádzať hlasovanie. [Hlasovanie o vládnom návrhu zákona, ktorým sa mení a dopĺňa zákon č. 476/2008 Z. z. o efektívnosti pri používaní energie (zákon o energetickej efektívnosti) a o zmene a doplnení zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení zákona č. 17/2007 Z. z. v znení zákona č. 136/2010 Z. z. , tlač 340.]
Krátky, Rastislav, poslanec NR SR (2023-12-20):
Ďakujem pekne. Je to vlastne zákon o environmentálnych záťažiach z piatku, ktorý prišiel na rad niekedy v poobedných hodinách, a je to vlastne zákon, ktorom sa spustila obštrukcia opozície, ku ktorému som aj aktívne vystupoval. Ja chcem prečítať konkrétne číslo judikátu Ústavného súdu, je to konkrétne judikát č. 6 z 2017, z ktorého pán predseda Peter Pellegrini dnes citoval, bod 79 a 89, čím vytrhol z kontextu tohoto judikátu a pomohol si pri prerušení rokovacieho poriadku, pričom zabudol na bod 90, ktoré hovorí, že mieru obštrukcií musí upraviť rokovací poriadok. My sme postupovali v súlade so zákonom a vy, pán predseda, ste porušili rokovací poriadok a vytrhli ste z kontextu judikátu Ústavného súdu, je to... (Prerušenie vystúpenia predsedajúcim.)
Jurinová, Erika, podpredsedníčka NR SR (2015-12-11):
Pán minister, nech sa páči, rozprávajte. (Reakcia z pléna.)
P. Hrušovský, podpredseda NR SR: (2002-06-19):
P. Šťastný, poslanec: Dajte hlasovať, áno, o všetkých spoločne.
Bugár, Béla, podpredseda NR SR (2011-07-12):
Prezentujme sa a hlasujme o týchto bodoch spoločnej správy s odporúčaním gestorského výboru neschváliť. (Hlasovanie.) Prítomných 143 poslancov, za 1, proti 73 , zdržalo sa 68 poslancov, 1 nehlasoval. Tieto body zo spoločnej správy sme neschválili.
Jurinová, Erika, podpredsedníčka NR SR (2015-10-01):
Na vaše vystúpenie, pán poslanec, je jedna faktická poznámka. Uzatváram možnosť prihlásiť sa. Nech sa páči, pán poslanec Mičovský.
Paška, Pavol, predseda NR SR (2014-03-18):
Ja len pre krátke upresnenie. V tom návrhu programu je návrh na spojenie rozpravy, pretože na poslaneckom grémiu sme sa bavili, keďže išlo o identický alebo podobný návrh ústavného zákona aj zo strany opozície a niektoré časti sú súčasťou tohto návrhu, takže tie dva body sú za sebou a je návrh na zlúčenie rozpravy. Pán poslanec Kadúc.
J. Brocka, poslanec: (2009-04-21):
Pán kolega Slabý, ste zopakovali 100 mld. krádež z SPP. Prosím vás, to je váš dojem, to je váš dojem. Ja môžem o fakte povedať, že z privatizácie SPP sme vám takmer 70 mld. odložili v Národnej banke Slovenska, aby ste mali na vykrytie dôchodkov, deficitu v prvom pilieri. To boli peniaze z privatizácie SPP. To boli peniaze, ktoré zostali dôchodcom, ktoré zostali občanom Slovenskej republiky. To bola iná privatizácia, ako si občania pamätajú z 90. rokov, keď vy ste boli pri moci. Vy ste privatizovali pre svojich kamarátov, ktorí to potom predali, a štát z toho nemal absolútne nič. A tu prejdem tak spontánne k pani poslankyni Vaľovej, pretože ona ma veľmi nepozorne počúva, lebo ja som vôbec nehovoril o svetovej hospodárskej kríze, ktorá by vznikla na Slovensku, ja som hovoril o tom, že Slovensko na konci 90. rokov pred ekonomickým kolapsom bolo v medzinárodnej izolácii s nezamestnanosťou takmer na úrovni 20 %. To bola hospodárska, finančná, ekonomická kríza, keď svet o tom možno v tom čase ešte nechyroval. No a keď ste hovorili, teda tak ste nazvali pani ministerku chuderou, ja som len chcel porovnať... (Prerušenie vystúpenia časomierou.)
Laššáková, Jana, podpredsedníčka NR SR (2014-09-16):
Na vystúpenie pána ministra nie sú žiadne faktické poznámky. Nech sa páči, pán poslanec Beblavý, máte slovo.
Štefanec, Ivan, poslanec NR SR (2013-12-10):
Ďakujem pekne, pani podpredsedníčka. Chcem oceniť kolegu Novotného s jeho komplexným pohľadom na zdravotníctvo, kedy prebral celú históriu a vysvetlil jednotlivé nuansy čísel, ktoré sa tam objavujú. Ja chcem len pripomenúť, že ozaj ten návrh, ktorý prišiel do parlamentu, počítal s percentom za poistencov štátu na úrovni 3,82 % a len pod tlakom verejnosti a opozície nakoniec prišiel pozmeňujúci návrh ešte vo výbore na 4 %, a to je číslo, ktoré máme desať rokov v parlamente v takejto výške. A pripomínam, že prvýkrát sa objavilo v roku 2004 ešte za druhej vlády Mikuláša Dzurindu, kedy bol nastavený, nastavená úroveň štyroch percent za poistenca štátu. Odvtedy sa to držalo za každej vlády. Až v súčasnosti s tým bol problém, ktorý bol na poslednú chvíľu ratovaný. Aj tak do zdravotníctva, ako bolo vysvetlené, nejdú ani prostriedky, ktoré by pokrývali infláciu. Takže tento rozpočet naozaj nie je rozpočtom, ktorý by počítal s navýšením prostriedkov do zdravotníctva. Dokonca, keď sa pozrieme, z celkového koláča, koľko tam ide percent, tak to percento v porovnaní aj s minulým rokom pri zdravotníctve, sociálnych veciach aj vzdelávaní klesá. Takže z tohto hľadiska tiež treba vnímať priority, ktoré sú nastavené. Ďakujem.
Krúpa, Juraj, poslanec NR SR (2024-01-16):
Ďakujem veľmi pekne, pán predseda. Ono to, čo tu vidíme momentálne, tak tu prebieha naozaj že urputný boj vládnej koalícii proti útlaku pravidiel právneho štátu. Presne to je to, čo im vadí, že tu platia nejaké pravidlá, nejaký právny štát, ktoré ich obmedzuje v ich rozlete si robiť, čo chcú, a ovládnuť túto krajinu akokoľvek si to zmyslia. Vidíme to na príklade rozpočtu, kedy boli porušené pravidlá Európskej komisie, teda Európskej únie, ktorá na to upozornila, a upozornila, že ten bol prijatý v protiklade s pravidlami Európskej rady. Takisto upozorňuje na ďalšie legislatívne návrhy, ktoré pripravuje táto vláda, ako je napríklad Trestný zákon. Upozorňuje, aby s týmto nepokračovala, aby nepokračovala týmto spôsobom, ale týmto ľuďom je to úplne jedno, pretože oni bojujú proti pravidlám právneho štátu, ktorý oni vnímajú je ich utlačovateľ. A dokonca ešte aj Brusel je ten, ktorý im dáva nejaké pravidlá a tie ich utláčajú v ich rozmare ovládnuť tento štát. A to vidíme v tomto príklade, keď pretlačili kompetenčný zákon a musia to znova riešiť pozmeňujúcim návrhom pár hodín potom, ako si schválili zákon, ktorý je naozaj že hlúpy a zlý. Ďakujem.
Laurenčík, Milan, podpredseda NR SR (2021-09-22):
Ďalšiu faktickú poznámku má pán poslanec Marek Kotleba. Nech sa páči.
V. Veteška, podpredseda NR SR: (2006-12-05):
Teraz bude druhé čítanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (tlač č. 93), spoločná správa výborov tlač č. 93a. Prosím teraz ministra zdravotníctva Slovenskej republiky pána Ivana Valentoviča, aby vládny návrh zákona odôvodnil. I. Valentovič, minister zdravotníctva SR: Ďakujem. Vážený pán predsedajúci, vážené dámy a páni, návrh zákona, ktorým sa mení a dopĺňa zákon č. 580/2004 Z. z. o zdravotnom poistení predkladá vláda Slovenskej republiky ako iniciatívny materiál, ktorým sa realizuje časť programového vyhlásenia vlády. Cieľom navrhovaného zákona je zabezpečiť navýšenie finančných prostriedkov pre zdravotníctvo v roku 2007 cestou zvýšených platieb poistného za skupiny občanov, kde je platiteľom štát zo 4 %  priemernej mzdy na 5 % priemernej mzdy na obdobie prvých 4 mesiacov roka 2007. Súčasne sa navrhuje posunúť lehoty na vykonanie ročného zúčtovania poistného za rok 2006, aby sa vytvoril časový priestor na prípravu zjednodušenia ročného zúčtovania poistného. Rovnako úloha vyplýva z Programového vyhlásenia vlády Slovenskej republiky. Priamy finančný, ekonomický a environmentálny dopad, vplyv na zamestnanosť a podnikateľské prostredie je vyjadrený v doložke finančných, ekonomických, environmentálnych vplyvov, vplyvov na zamestnanosť a podnikateľské prostredie. Návrh zákona má dopad na štátny rozpočet. Návrh zákona je v súlade s Ústavou Slovenskej republiky, so zákonmi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná. Vážené dámy, vážení páni, som presvedčený, že na základe oboznámenia sa so skutočnosťami, ktoré som uviedol, podporíte predložený návrh. Ďakujem, pán predsedajúci.
Kašper, Igor, poslanec NR SR (2023-03-17):
Ja si veľmi vážim vystúpenie pána rektora teda na rozdiel od pani Zemanovej a jej kolegov, ktorí vždy zase hľadajú problém, ako sa to nedá a furt dávajú príklady, ktoré sú ojedinelé, a dovolím si povedať, že toto je presne príklad... (Reakcia z pléna. Reakcia predsedajúceho: „Pani poslankyňa." ) Ja som vás nevyrušoval, pani kolegyňa Zemanová, tak buďte tak slušná a neskáčte mi do reči (reakcia z pléna), keď mám ja svoj čas, dobre?
Pellegrini, Peter, predseda NR SR (2023-12-18):
Pani poslankyňa, prepáčte zas som... nemám okuliare, tak som nedočítal do konca, pardon.
P. Hrušovský, predseda NR SR: (2004-10-21):
Panie poslankyne, páni poslanci, otváram rozpravu o tomto bode programu. Konštatujem, že do rozpravy som nedostal žiadne písomné prihlášky. Pýtam sa preto prítomných poslancov, či sa chce niekto prihlásiť do rozpravy ústne. Konštatujem, že nie. Vyhlasujem rozpravu o tomto bode programu za skončenú a zároveň prerušujem rokovanie o vrátenom návrhu zákona o zdravotných poisťovniach. A poprosím pána poslanca Novotného, aby ako poverený spravodajca výboru pre zdravotníctvo informoval Národnú radu o výsledku prerokúvania zákona z 22. septembra 2004 o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov, vráteného prezidentom Slovenskej republiky na opätovné prerokovanie Národnou radou Slovenskej republiky , ktorý prerokúvame ako tlač 922. Nech sa páči, pán poslanec, máte slovo.
Paška, Pavol, poslanec NR SR (2011-05-17):
Ďakujem pekne, pán podpredseda. Škoda, že takáto dobrá a žičlivá atmosféra nemôže panovať stále počas rokovania Národnej rady a už vôbec nie počas toho, čo vy nazývate tajnou voľbou. Napriek tomu, že sa usilovne snažíte vytvoriť ilúziu o tom, že prebehne normálna tajná voľba, sme presvedčení o tom, že opäť predvádzate občanom na Slovensku neuveriteľné divadlo, ktorého výsledkom bude zmanipulovaná voľba, kde poslanci klubov vládnej koalície pod tlakom a pod hrozbou a pod vydieraním pani premiérky Radičovej budú robiť všetko, len nie slobodne rozhodovať o tom, kto bude generálnym prokurátorom Slovenskej republiky. Netreba na to naozaj žiadne hlbokosiahle analýzy, stačí sa ísť pozrieť do miestnosti, kde má tajná voľba prebehnúť. A najmä vy, pán podpredseda, najmä vy, kolegyne, kolegovia, ktorí už ste tu strávili niekoľko rokov a absolvovali ste desiatky tajných volieb, uvidíte, že je to bohapustá manipulácia a už len úprava volebnej miestnosti neznamená vôbec nič iné, len vytvoriť priestor pre to, aby sa poslanci vládnej koalície pod tlakom mohli kontrolovať, aby táto voľba bola všetko možné, len nie regulérnou tajnou voľbou v zmysle ústavy, zákona o rokovacom poriadku, ale najmä obsahu nálezu Ústavného súdu, ktorý rozhodol o tejto opakovanej voľbe. Môžte sa snažiť o vytvorenie ilúzie akokoľvek, vieme, že tie lístky budú označované, budeme si na to dávať veľký pozor a chcem vás ubezpečiť za klub SMER-u – sociálnej demokracie, že urobíme všetko preto, aby sa na Slovensko vrátila demokracia aj pri takých jednoduchých aktoch... (Potlesk.) ... aj pri takých jednoduchých aktoch, ako je voľba generálneho prokurátora Slovenskej republiky. Budeme veľmi bedlivo sledovať tento akt, ktorý je všetko, len nie tajnou voľbou. (Potlesk.)
J. Brocka, poslanec: (2008-05-15):
Pani kolegyňa Sárközy, áno, moje vystúpenie nebolo v zmysle, že obhajujem nedeľu ako kresťan. Ja som obhajoval nedeľu ako dôležitú inštitúciu pre rodinu a pre výchovu rodiny, že deti potrebujú byť s rodičmi a nemôžu byť, samozrejme, každý deň. Áno, čiže, ak som ja vo svojom vystúpení naznačil, že považujem návrh poslancov za gesto, tak chcem povedať, že je to začiatok a verím, že KDH sa bude v budúcnosti usilovať o zvýšenie ochrany rodín s deťmi aj cez iný prístup k nedeľnej práci a k práci vo sviatok.
Radičová, Iveta, predsedníčka vlády SR (2010-12-09):
Ďakujem veľmi pekne. Možno mi dovoľte, na úvod povedať, že napriek počtu otázok kvantitatívnemu v podstate som dostala otázky dve, takže dnes sa mi podarí odpovedať na všetky otázky. Jedna otázka z radov tohto spektra bola na Generálnu prokuratúru a druhá otázka bola z radov tohto spektra na štátny rozpočet. Dnes zvládnem všetky otázky, to som veľmi rada. Pán poslanec, odpovedám na vašu otázku, za ktorú ďakujem. Vážený pán poslanec, aj ostatní členovia Národnej rady, čl. 149 Ústavy Slovenskej republiky ukladá prokuratúre chrániť, citujem: „Práva a zákonom chránené záujmy fyzických a právnických osôb a štátu.“ Článok 150 ústavy zároveň určuje, že na čele prokuratúry stojí generálny prokurátor, ktorého vymenúva a odvoláva prezident Slovenskej republiky na návrh Národnej rady Slovenskej republiky. A do tretice. Článok 151 ústavy ustanovuje, že citujem: „Podrobnosti o vymenúvaní a odvolávaní právach a povinnostiach prokurátorov a organizácií prokuratúry ustanoví zákon.“ Z toho ústavného rámca vychádzala aj vláda Slovenskej republiky, keď predstúpila pred parlament s ambicióznym programovým vyhlásením, ktorého základným cieľom je obnoviť dôveru, spravodlivosť a vymáhateľnosť práva na Slovensku. Súbeh okolností spôsobený najmä koncom funkčného obdobia generálneho prokurátora nás doviedol k tomu, že sme tému prokuratúry ako jedného zo základných pilierov spravodlivosti na Slovensku uchopili z nesprávneho konca. Nezačali sme otázkou ako najlepšie naplniť ústavnú úlohu prokuratúry, ako chrániť práva a zákonom chránené záujmy občanov, ale témou zmeny na poste generálneho prokurátora. Osobne ma mrzí a trápi patová situácia, ktorá nastala v parlamente v súvislosti s koncom funkčného obdobia generálneho prokurátora. Ani kandidát opozície, ani kandidát koalície nebol po štyroch pokusoch zvolený. Štyri neúspešné voľby, podanie na Ústavný súd zo strany opozičných poslancov, vrátené žiadosti o dočasné opatrenie, zastavenie trestného stíhania v citlivej veci deň pred voľbou len na základe osobnej výpovede, to všetko sú signály, že takto to asi ďalej nepôjde. V tom je zhoda aj opozície, aj koalície. Myslím si, že v tejto chvíli potrebujeme predovšetkým odstup na to, aby sa najmä odborníci mohli zamyslieť, ako ďalej. Využime tento priestor na to, aby sme sa však nielen zamysleli nad spôsobom voľby generálneho prokurátora, ale aj nad tým, ako najlepšie vecne zabezpečiť ústavné poslanie generálnej prokuratúry a spolu obnoviť dôveru vo fungovanie generálnej prokuratúry. Ďakujem veľmi pekne.
Laurenčík, Milan, podpredseda NR SR (2020-04-20):
Prosím, prezentujme sa a hlasujme. (Hlasovanie.) Prítomných 139, za 135, proti 0, zdržali sa 4, nehlasoval 0. Konštatujem, že aj tento návrh sme schválili. Nasleduje hlasovanie v prvom čítaní o vládnom návrhu zákona, ktorým sa dopĺňa zákon č. 62/2020 Z. z. o niektorých mimoriadnych opatreniach v súvislosti so šírením nebezpečnej nákazlivej ľudskej choroby COVID-19 a v justícii (tlač 59). Dávam slovo spravodajcovi, ktorého určil navrhnutý gestorský ústavnoprávny výbor, poslancovi Ondrejovi Dostálovi, aby uviedol hlasovanie. (Hlasovanie o vládnom návrhu zákona, ktorým sa dopĺňa zákon č. 62/2020 Z. z. o niektorých mimoriadnych opatreniach v súvislosti so šírením nebezpečnej nákazlivej ľudskej choroby COVID-19 a v justícii a ktorým sa menia a dopĺňajú niektoré zákony , tlač 59.)
Kamenický Ladislav, poslanec NR SR (2013-11-29):
Keďže sme odhlasovali body zo spoločnej správy a hlasovali sme aj o pozmeňujúcom návrhu pána poslanca Petráka, mám splnomocnenie gestorského výboru, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Pellegrini, Peter, podpredseda vlády SR pre investície a informatizáciu (2017-09-14):
Vážený pán poslanec, odpoveď pána ministra. Tento tender sme samostatne v rámci hodnoty za peniaze neposudzovali, pretože hodnota aj v zmysle prijatého uznesenia vládou je nižšia ako 40 miliónov eur. Venujú sa mu kolegovia na zdravotníctve/analytici na Inštitúte zdravotnej politiky. Ďakujem pekne.
Dostál, Ondrej, poslanec NR SR (2018-06-13):
... na tej tlačovej besede Roberta Fica a Roberta Kaliňáka, kde klamali a lživo obvinili Hedvigu Malinovú z klamstva! Takže, pán poslanec Bastrnák, ja ako, to je fajn, že ďakujete, ďakujete koaličným partnerom, ja by som na vašom mieste sa skôr hanbil za to, že takáto, takýto návrh mohol prejsť vládou, ktorej ste súčasťou. A teda, áno, ak ste to boli vy, ktorí sa proti tomu postavili a zastavili to, tak v poriadku, ale netvárme sa potom, že tu ide o nejakú pracovnú zaneprázdnenosť. No tak potom vysvetlime verejnosti, ako sa stalo, že táto nominácia prešla vládou, a čo bol dôvod, prečo pán Labaš svoju kandidatúru stiahol.
Ďuriš Nicholsonová, Lucia, podpredsedníčka NR SR (2018-09-20):
Ďakujem pekne, pán spravodajca. Otváram všeobecnú rozpravu. Písomne sa neprihlásil nikto. Otváram možnosť prihlásiť sa ústne. Registrujem, že sa hlási pán poslanec Dostál ako spravodajca. Nech sa páči, máte slovo.
V. Veteška, podpredseda NR SR: (2007-12-04):
Prosím, panie poslankyne, pánov poslancov, a to aj tých, čo sú možno niekde po kanceláriách, aby sa dostavili do rokovacej sály, nech prídu pracovať k tak vážnemu vládnemu návrhu zákona. Teraz mi dovoľte, aby som požiadal spoločného spravodajcu k zákonu o štátnom rozpočte, predsedu výboru pre financie, rozpočet a menu, pána poslanca Buriana, aby informoval Národnú radu o rokovaní výborov o žiadosti vlády na spojenie hlasovania o tomto zákone s hlasovaním o dôvere vláde Slovenskej republiky. Pán poslanec Burian, nech sa páči.
Ďuriš Nicholsonová, Lucia, podpredsedníčka NR SR (2018-09-12):
Pani poslankyňa Kiššová.
Grendel, Gábor, podpredseda NR SR (2023-03-15):
Prerušujem teraz rokovanie o tomto bode programu. Nasledujúcim bodom je druhé čítanie o návrhu na vyslovenie súhlasu Národnej rady Slovenskej republiky so Štatútom Medzinárodného centra pre registráciu seriálových publikácií . Návrh vlády je uverejnený ako tlač 1325. Návrh vlády odôvodní dočasne poverená ministerka kultúry Slovenskej republiky Natália Milanová. Prosím ju, aby sa ujala slova.
Kaščáková, Renáta, poslankyňa NR SR (2018-06-14):
Ďakujem pekne. Ja by som chcela tiež oceniť tento poslanecký prieskum, je to bezpochyby dobrý spôsob ako odhaľovať prípadné chyby a problémy. Vy ste v tom vašom pozmeňovacom návrhu, navrhujete v ňom teda množstvo drobných opatrení, ktoré by podľa vášho názoru mohli túto situáciu zlepšiť. Zaujalo ma tam to, že hovoríte o tom, že chcete viac kontrolovať už samotnú uskutočniteľnosť toho projektu, ja sa čudujem, že to tam vlastne vôbec ešte doteraz nebolo. Ja sama mám niekoľko podnetov z praxe, kedy naozaj boli schválené projekty, ktoré na prvý pohľad proste nespĺňali túto podmienku uskutočniteľnosti, a boli to projekty v hodnote desiatok až státisícov eur, pričom projekty, možno drobnejšie, možno na zavedenejšie akcie v tom území podporené neboli, a z pohľadu tých žiadateľov, musím povedať, že veľmi nešťastných, vyslovene z nepochopiteľných dôvodov neprešli niektoré ich žiadosti. Čo mňa na tomto vašom návrhu mätie, ja si ho teda samozrejme podrobne preštudujem, je najmä to, že hovoríte, že jeho zavedením, alebo tých vašich, zavedením tých vecí, ktoré navrhujete do praxe, by znamenalo zvýšenie nákladov na byrokraciu a administratívu. To sa mi nepáči, pretože samozrejme logicky tým, že zvýšime tieto náklady, tak znížime ten objem peňazí o tú sumu na tie projekty, na ktoré by inak mohli ísť, a potvrdzuje to celkom aj tú našu pôvodnú vlastne výhradu, keď sme sa dávnejšie rozprávali o fondoch a o celkovom fungovaní podpory kultúry, že jednoducho nie je dobré, ak pri tomto dotačnom systéme zvyšujeme byrokraciu, administratívu a náklady na to. Takže s týmto mám iba trochu problém. Ďakujem.
Laššáková, Jana, podpredsedníčka NR SR (2015-09-17):
Pán poslanec, ale nie je to procedurálny návrh. Tu nám oznamujete konferenciu. Poslali ste všetkým poslancom e-maily tak, že je to oznámené.
Šeliga, Juraj, podpredseda NR SR (2020-06-03):
Pán poslanec Mazurek.
Danko, Andrej, predseda NR SR (2019-03-26):
Ospravedlňujem sa. Dávam slovo členovi výboru pre európske záležitosti, poslancovi Andreánskemu, aby informoval Národnú radu o výsledku prerokovania návrhu vlády vo výbore.
M. Číž, podpredseda NR SR: (2008-11-28):
(Akt tajného hlasovania.)
Laurenčík, Milan, podpredseda NR SR (2021-12-03):
Pán poslanec Miroslav Urban, nech sa páči.
Danko, Andrej, predseda NR SR (2016-12-07):
Ďakujem. S reakciami na faktické poznámky, s reakciou pán poslanec Ján Budaj.
Galko, Ľubomír, poslanec NR SR (2024-01-25):
Ďakujem pekne. Pán predseda, chcel by som vás upozorniť na to, že nejakým nedopatrením sa zrejme stratil môj procedurálny návrh spred niekoľkých dní, keď som žiadal dať hlasovať o tom, aby Národná rada odsúdila stretnutie predsedu Národnej rady Petra Pellegriniho s veľvyslancom agresorskej krajiny pánom Bratčikovom v deň smutného výročia upálenia Jána Palacha, ktorý sa upálil na protest proti invázii vojsk Varšavskej zmluvy, nakoľko toto stretnutie pokladám zo strany Petra Pellegriniho nielen za ľudsky odporné, ale aj zároveň za poškodzovanie zahraničnopolitických záujmov Slovenskej republiky. Preto by som vás chcel požiadať, aby ste o tomto mojom procedurálnom návrh dali hlasovať. Ďakujem pekne.
Kollár, Boris, predseda NR SR (2023-03-28):
Je, prosím, všeobecný súhlas? (Súhlasná reakcia pléna.) Áno, ďakujem pekne, uvedené sme termínovali. Dobre. Ďalej podávam návrh na zaradenie nového bodu do programu 88. schôdze, ktorým je druhé čítanie o návrhu poslanca Svrčeka a Hlinku na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní. Je to tlač 1399. Navrhujem, aby sme tento bol prerokovali zajtra 29. marca o 9.00 hod. Je, prosím, všeobecný súhlas? (Súhlasná reakcia pléna.) Ďakujem pekne. Uvedené sme zaradili. Pristúpime... Moment. (Krátka pauza.) Nasleduje hlasovanie v druhom čítaní o návrhu poslanca Svrčeka na vydanie zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic. Je to tlač 1398, bod 115 schváleného programu. Prosím spoločného spravodajcu z Výboru pre hospodárske záležitosti poslanca Petra Vonsa, aby hlasovanie uvádzal. (Reakcia z pléna.) Áno, to je tá skrátená legislatíva, aby sme rýchlejšie vedeli stavať diaľnice. Nech sa páči, pán poslanec, máte slovo. [Hlasovanie o návrhu poslanca Národnej rady Slovenskej republiky Miloša Svrčeka na vydanie zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov v znení neskorších predpisov , tlač 1398.]
Laurenčík, Milan, podpredseda NR SR (2021-10-21):
Ďakujem. Na vaše vystúpenie evidujem jednu faktickú poznámku. Končím možnosť prihlásiť sa. S faktickou poznámkou vystúpi ako pán pos... ako... s faktickou poznámkou vystúpi pán poslanec Miroslav Suja.
Migaľ, Samuel, poslanec NR SR (2024-05-09):
Kde bolo, tam bolo, bola raz jedna ulica a na tej ulici bol dom a v tom dome sa diali zázraky. Bola by to aj pekná rozprávka, pán bývalý štátny tajomník, keby v tejto, v tomto domčeku alebo v tejto firme sa neutopilo 100 mil. zo štátnych peňazí. Spoločnosť Eurolab Lambda vám asi niečo hovoriť bude. Vy ste plnili počas pandémie covidu v roku 2020 a 2021 šialené nápady vášho vtedajšieho šéfa, plnili jeho spasiteľský syndróm, aby ste zachránili Slovensko. Bez akejkoľvek verejnej kontroly, bez akéhokoľvek verejného obstarávania tam skončilo 100 mil. eur. Sto miliónov eur, to sú peniaze, za ktoré mohli byť na Slovensku dnes postavené dve, minimálne dve krásne regionálne nemocnice. Namiesto toho sa tieto peniaze utopili v tejto firme a my dodnes nevieme, kam skončili alebo kde skončili ďalej. Čiže tu dnes menovať nejaké firmy, je to v poriadku, ale pozametajte si v prvom rade pred vlastným prahom. A, pán bývalý štátny tajomník, vy hovoríte o tom, že ste študovali v zahraničí. Ja som vždy mal predstavu o tom, že po štúdiu v zahraničí prídu ľudia, ktorí budú ďaleko viac renomovaní, ale keď sme videli, ako vy ste zvládali manažment pandémie, tak zbohom, krásny rozum. A vaším jediným pomníkom po vašej funkcii je 20-tisíc obetí. A presne takto sa môžete smiať tým rodinám, ktorí prišli o život ich príbuzní len preto, že ste tak zvládali pandémiu, ako ste ju zvládli. Ďakujem pekne.
Bagačka, Michal, poslanec NR SR (2015-04-16):
Ďakujem za slovo. Hraško, Hraško, jedno, by som povedal, z piatich najtrápnejších vystúpení podľa mňa v tejto Národnej rade, z toho štyri sú vaše. Ale v krátkosti. Tak ako ste povedali, aby sme hľadali riešenie. My chceme hľadať riešenie, prichádzame s riešením a práve sme stratili 25 minút pri vašom prejave. Ďakujem.
Osuský, Peter, poslanec NR SR (2018-09-12):
Áno, ďakujem. Je zrejmé, aký bude osud tohto pozmeňovacieho návrhu, ale čokoľvek na jeho adresu poviete, nebude to proste pravda. Ďakujem.
Martvoň, Anton, poslanec NR SR (2015-04-16):
Ďakujem pekne. Pán Osuský toho trošku viac pootváral. Snažil sa tu navodiť dojem, že SMER, iba jediný SMER dával Širokému zákazky a že v podstate my sme najväčší priatelia Širokého. Pán Osuský, skúste sa spýtať pána Krajcera, mám tu výsledok z portálu verejného obstarávania, kde ministerstvo kultúry na čele s nominantom SaS pánom Krajcerom dali zákazku Širokému za 21 mil. slovenských korún. Skúste si to pozrieť, popýtajte sa pána Krajcera. Tam tiež niektorí živnostníci pri tejto zákazke zostali nevyplatení. Čiže na základe tohto SaS-ka dávala biznisy Širokému, dá sa tvrdiť to isté. Čo sa týka toho, čo ste, pán Osuský, povedali, v podstate citujem, že kto má dnes dôveru vo Váhostav, tak nech sa obráti na psychiatra. Pán Osuský, tých 1 200 veriteľov, ktorí teraz sa ozývajú vo vzťahu k Váhostavu, tak tí všetci mali podľa mňa dôveru, keď podpisovali s Váhostavom zmluvy a keď išli robiť pre Váhostav. Čiže vy tým de facto posielate nám k psychiatrovi všetkých tých 1 200 veriteľov, čo teraz majú problém s Váhostavom. Jednoducho takto ste to vy povedali a jednoducho týmto spôsobom si to predstavujete. Čo sa týka, pán Osuský, porozprávali ste príbeh Dušana Jarjabka v HZDS, no pozabudli ste na príbeh pána Osuského, ktorý za jednu noc sa zo zarytého konzervatívca stal zarytým liberálom, čo doteraz niektorí vaši voliči nepredýchali. A som veľmi rád, že ste krásne poukázal na... alebo, lepšie povedané, aj potvrdil blízkosť potrimiskára Hlinu k Mečiarovi.
T. Bastrnák, poslanec: (2002-10-15):
I. Presperín, doterajší podpredseda NR SR: Edit Bauer.
Matovič, Igor, poslanec NR SR (2024-09-26):
Jasné, samozrejme, ten, čo si... (Reakcie z pléna.)
Bugár, Béla, podpredseda NR SR (2019-06-25):
Nech sa páči, prezentujme sa a hlasujme. (Hlasovanie.) Prítomných 147 poslancov, proti 63, zdržalo sa 84 poslancov. Body 1 a 5 sme neschválili.
Ďuriš Nicholsonová, Lucia, podpredsedníčka NR SR (2019-04-02):
Ďakujem pekne, pani ministerka. Teraz poprosím spravodajcu, ktorého určil navrhnutý gestorský výbor pre vzdelávanie, vedu, mládež a šport, pána poslanca Gogu, aby predniesol spravodajskú informáciu. Nech sa páči.
Antošová, Eva, poslankyňa NR SR (2017-10-11):
Ďakujem pekne za slovo. Ja sa ospravedlňujem pánovi poslancovi Dostálovi za troška taký skrat, lebo pokiaľ som si sadla, vaša otázka bola položená. Ja len jednou vetou alebo dvomi vetami by som k tomu sa vyjadrila, čo sa pýtal a vlastne aj v rozprave sa to opýtal, preto si dovoľujem reagovať faktickou, lebo prvá otázka v jeho rozprave bola práve táto, že nedostal odpoveď. Takže, ak dovolíte, ja len toľko, že táto, tento pozmeňujúci návrh, ktorý som v mene klubu Slovenskej národnej strany predložila, obsahovo súvisí s týmto zákonom a my sme predtým, samozrejme, rokovali o tomto návrhu aj, samozrejme, s ministerstvom a s legislatívcami z ministerstva aj Národnej rady a jednoznačne je potvrdené, že takto môžeme tento návrh podať, pretože aj ministerstvo, však pani ministerka povie, sa s ním stotožňuje a je to z hľadiska aj rokovacieho poriadku v poriadku. Ďakujem pekne.
P. Minárik, poslanec: (2008-10-28):
Po prvé. Zdá sa mi byť mimoriadne komické, že sa nečítania žaloby a zisťovania spôsobu, ako sme sa k nej dostali, dovolávajú ľudia zo strany, ktorej predseda ako premiér nachádzal tajné dokumenty na stole a pracoval s nimi. Pri predchádzajúcom prerokovávaní hovoril tento človek, poslanec Mečiar, o veciach z mojej minulosti. A pritom bolo jasné, že o nich hovoriť nesmie, pretože ho nik nezbavil mlčanlivosti. A je to o to jasnejšie... (Ruch v sále.)
Kuffa, Štefan, poslanec NR SR (2013-03-21):
Ďakujem za slovo. Tiež som len chcel reagovať na ten diplomatický pas. No imunitu sme si zrušili, no tak potom dopadneme na tej ulici tak. Ale, samozrejme, nie je správne, ak jeden verejný činiteľ tlčie druhého verejného činiteľa. Ja som to nemal možnosť takto zažiť ani vidieť presnejšie, len mám to sprostredkované, že čo sa tam asi udialo, ale keby akokoľvek, myslím si, že aj pri tom, tom zásahu tí policajti vedeli, že sa jedná o poslanca Národnej rady. Ale to máme to, čo sme si pripravili, a to, čo stále na to aj upozorňujeme. Upozorňujem, kopeme sami do seba. Keď sami do seba kopeme, no tak vidíte, že tá úroveň aj tá autorita, aj tá úcta voči poslancovi Národnej rady stále klesá a klesá. Nerobme to, ďakujem.